
Balatonvilágos Község Önkormányzat Képviselő-testületének

2024. novemberi ülésére 

Tárgy: Balatonvilágosi Környezetvédelmi és Fejlesztési Egyesület névhasználati kérelme

Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége

Tisztelt Képviselő-testület!

Dévai-Tóth Petra elnök megbízásából Dr. Gáspár Gabriella ügyvéd névhasználati kérelemmel fordult Balatonvilágos Község Önkormányzat Képviselő-testületéhez. Kérelmező környezetvédelmi egyesület létesítéséhez, a leendő egyesület elnevezésében: Balatonvilágosi Környezetvédelmi és Fejlesztési Egyesület – a „BALATONVILÁGOS” településnév használatához kéri a hozzájárulást. 
A kérelemben a következőket adta elő kérelmező:
„Mint a megalapítandó Balatonvilágosi Környezetvédelmi és Fejlesztési Egyesület leendő elnöke kérem, hogy az egyesület nevében a Balatonvilágosi helységnév használatához hozzájárulni szíveskedjenek. Az egyesület megalapításához a 10 alapító tag rendelkezésre áll. Az egyesület célja a balatoni régió fenntartható fejlődésének támogatása gazdasági, ökológiai és szociális kérdések kezelésével. A Balaton, Balatonvilágos és környéke környezetvédelme, a térség fenntartható fejlődésének elősegítése. Az emberek egészségének védelme, életminőségének javítása szempontjából fontos fejlesztések támogatása és a megvalósulásának az elősegítése. A jövő generáció életfeltételeinek javítása. A fenti célok elérésének érdekében az Egyesület felveszi a kapcsolatot, és folyamatos együttműködést kíván fenntartani a Balaton sorsára döntéssel bíró országos és regionális hatáskörű szervekkel, hivatalokkal, társadalmi szervezetekkel, természetes és jogi személyekkel, valamint a Balaton parti önkormányzatokkal, intézményekkel, vállalkozókkal.”
Javasolom a képviselő-testületnek, járuljunk hozzá a benyújtott kérelem alapján a leendő egyesület nevében Balatonvilágos településnév használatához. Az egyesület neve: Balatonvilágosi Környezetvédelmi és Fejlesztési Egyesület.
Kérem a képviselő-testületet az előterjesztés megvitatására, az alábbi határozati javaslat elfogadására. 

Határozati javaslat

Balatonvilágos Község Önkormányzat Képviselő-testülete megtárgyalta a „Balatonvilágosi Környezetvédelmi és Fejlesztési Egyesület névhasználati kérelme” tárgyú előterjesztést és az alábbi határozatot hozza:

Balatonvilágos Község Önkormányzat Képviselő-testülete Dévai-Tóth Petra elnök által benyújtott kérelem alapján hozzájárul a leendő Balatonvilágosi Környezetvédelmi és Fejlesztési Egyesület létesítésével összefüggésben a BALATONVILÁGOS név használatához. 

A képviselő-testület felhatalmazza a polgármestert a névhasználatra hozzájáruló nyilatkozat kiadására. 
Felelős: Takács Károly polgármester

Határidő: 2024. november 10.

